வீரசின்னம்பட்டி

வீரசின்னம்பட்டி (Veerachinnampatty) என்பது இந்தியாவின் தமிழ்நாடு மாநிலத்தில் உள்ள திண்டுக்கல் மாவட்டத்தில் அமைந்துள்ள ஒரு கிராமம் ஆகும். இந்த கிராமம் திண்டுக்கல் மற்றும் நத்தம் செல்லும் நெடுஞ்சாலையில் அமைந்துள்ளது. சாணார்பட்டி ஒன்றியத்தில் இக்கிராமம் ஒரு தனி ஊராட்சியாகும்.

மக்கள் தொகையியல்
2011-ஆம் ஆண்டு வீரசின்னம்பட்டி கிராமத்தின் மக்கள் தொகை 1,910 ஆகும். இம்மக்கள் தொகையில் 972 ஆண்களும் 938 பெண்களும் இருந்தனர். மொத்தமாக 496 குடும்பங்கள் இங்கு வாழ்ந்தன. 

வீரசின்னம்பட்டி கிராமத்தின் மொத்த மக்கள் தொகையில் 10.16% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 194 ஆகும். மாநில சராசரியான 996 என்பதற்கு எதிராக இங்கு பெண் பாலின விகிதம் 965 ஆக உள்ளது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 980 ஆக உள்ளது. 

தமிழ்நாட்டுடன் ஒப்பிடும்போது  கிராமத்தில் எழுத்தறிவு விகிதம் குறைவாக உள்ளது. 2011-ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கிராமத்தின் எழுத்தறிவு விகிதம் 67.13% ஆக இருந்தது. இதில் ஆண்களின் எழுத்தறிவு விகிதம் 78.26% ஆகவும், பெண்களின் எழுத்தறிவு விகிதம் 55.58% ஆகவும் இருந்தது.

வீரசின்னம்பட்டி கிராமத்தின் மொத்த மக்கள் தொகையில் பட்டியல் சாதியினர் 27.38% இருந்தனர்.  நாகரசம்பேட்டை கிராமத்தில் தற்போது பட்டியல் பழங்குடியினர் எவரும் இல்லை.

பள்ளி
பஞ்சாயத்து ஒன்றிய நடுநிலைப் பள்ளி, வீரச்சின்னம்பட்டியின் சாணார்பட்டியில் உள்ள ஒரு தொடக்க மற்றும் உயர் தொடக்கப் பள்ளியாகும். இப்பள்ளி 1907-ஆம் ஆண்டு நிறுவப்பட்டது. பள்ளி நிர்வாகம் உள்ளாட்சி அமைப்பின் கீழ் உள்ளது. தமிழ் வழி கல்வி வழங்கப்படும் இருபாலர் பயிலும் பள்ளியாக இயங்குகிறது.

முருகன் கோவில்
வீரச்சின்னம்பட்டி முருகன் கோவில் 1957-ஆம் ஆண்டில் கட்டப்பட்டது. ஆற்றின் அருகே வீரச்சின்னம்பட்டி முருகன் கோவில் உள்ளது. எனவே இக்கோயில் ஆத்தங்கரை முருகன் கோயில் எனவும் அழைக்கப்படுகிறது. தைப்பூசம் மற்றும் பங்குனி உத்திரம் ஆகியவை கோயிலின் முக்கிய கொண்டாட்டங்கள் ஆகும்.

மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்